CELEX: 62022TN0035
Language: ro
Date: 2022-01-20 00:00:00
Title: Cauza T-35/22: Acțiune introdusă la 20 ianuarie 2022 – Kaminski/EUIPO – Polfarmex (SYRENA)

14.3.2022   
            
            
               RO
            
            
               Jurnalul Oficial al Uniunii Europene
            
            
               C 119/53
            
         
      Acțiune introdusă la 20 ianuarie 2022 – Kaminski/EUIPO – Polfarmex (SYRENA)
      (Cauza T-35/22)
      (2022/C 119/75)
      Limba în care a fost formulată acțiunea: engleza
      
         Părțile
      
      
         Reclamant: Arkadiusz Kaminski (Etobicoke, Ontario, Canada) (reprezentanți: W. Trybowski, E. Pijewska și M. Mazurek, avocați)
      
         Pârât: Oficiul Uniunii Europene pentru Proprietate Intelectuală (EUIPO)
      
         Cealaltă parte din procedura care s-a aflat pe rolul camerei de recurs: Polfarmex S.A. (Kutno, Polonia)
      
         Datele privind procedura în fața EUIPO
      
      
         Titularul mărcii în litigiu: reclamantul din procedura în fața Tribunalului
      
         Marca în litigiu: marca Uniunii Europene verbală SYRENA – marca Uniunii Europene nr. 9 262 767
      
         Procedura care s-a aflat pe rolul EUIPO: procedură de declarare a nulității
      
         Decizia atacată: Decizia Camerei întâi de recurs a EUIPO din 26 octombrie 2021 în cauzele conexate R 1952/2020-1 și R 1953/2020-1
      
         Concluziile
      
      Reclamantul solicită Tribunalului:
      
                  —
               
               
                  modificarea părții din decizia atacată referitoare la recursul în cauza R 1952/2020-1, și anume, în ceea ce privește punctele 2, 3, 4 și 6 din dispozitivul (partea operativă) deciziei atacate, în sensul: respingerii recursului în cauza R 1952/2020-1, declarării că marca „SYRENA” (marca Uniunii Europene nr. 9 262 767) rămâne înregistrată pentru „mașini” din clasa 12 și obligării Polfarmex S.A. la plata cheltuielilor de judecată ale reclamantului aferente procedurii de recurs în cauza R 1952/2020-1;
               
            
                  —
               
               
                  obligarea EUIPO și Polfarmex la plata cheltuielilor de judecată;
               
            în subsidiar:
      
                  —
               
               
                  anularea părții menționate anterior din decizia atacată, și anume în măsura în care camera de recurs a revocat înregistrarea mărcii „SYRENA” (marca Uniunii Europene nr. 9 262 767) pentru „mașini” din clasa 12, altele decât „mașinile de curse”;
               
            
                  —
               
               
                  obligarea EUIPO și Polfarmex la plata cheltuielilor de judecată.
               
            
         Motivele invocate
      
      
                  —
               
               
                  încălcarea articolului 72 alineatul (6) din Regulamentul (UE) 2017/1001 al Parlamentului European și al Consiliului;
               
            
                  —
               
               
                  încălcarea articolului 18 alineatul (1), a articolului 58 alineatul (1) litera (a) și alineatul (2) din Regulamentul (UE) 2017/1001 al Parlamentului European și al Consiliului;
               
            
                  —
               
               
                  încălcarea articolului 18 alineatul (1), a articolului 58 alineatul (1) litera (a) și alineatul (2), precum și a articolului 94 alineatul (1) din Regulamentul (UE) 2017/1001 al Parlamentului European și al Consiliului.